Taiwanissa järjestettiin 18. joulukuuta 2021 kansanäänestys, jossa kansalaisille esitettiin neljä kysymystä.

Taustaa
-------

Vuonna 2019 Taiwanissa säädettiin laki, jonka mukaan kansanäänestyksiä voidaan järjestää aikaisintaan kahden vuoden välein eikä niitä pidetä enää parlamentti- ja presidentinvaalien yhteydessä, jotta näiden kahden vaalin tulokset saataisiin nopeammin julki ja äänestyspaikoilla ei olisi liikaa ruuhkaa. Uuden lain mukaan kansanäänestykset pidetään tästä lähtien elokuun neljäntenä lauantaina. Jotta kansanäänestyksen tulos on käypä, on äänestysaktiivisuuden oltava vähintään 25 prosenttia äänioikeutetuista.

Vuoden 2021 neljän kansanäänestyksen sarja oli tarkoitus pitää uuden aikataulun mukaisesti. Heinäkuun alussa ilmoitettiin kuitenkin, että vaaleja siirrettiin joulukuulle koronapandemian takia, koska äänestyspaikoilla liikkuu paljon väkeä.

Maan parlamentti päätti myös syyskuun lopussa aloittaa lain valmistelun, jonka voimaan tultua Taiwanissa asuvat äänestäjät saavat äänestää kansanäänestyksissä kirjeitse, mikäli hakevat tähän ensin lupaa. Lakimuutos ei ehdi tulla voimaan ennen vuoden 2021 kansanäänestyksiä.

Kansanäänestyksen kysymykset
----------------------------

### Lungmenin ydinvoimalan käyttöönotto

Lungmenin ydinvoimala.
Ensimmäinen kysymys koskee Taipeissa sijaitsevaa Lungmenin ydinvoimalaa. Voimalaitoksen sulku aloitettiin vuonna 2015, kun kansalaiset ilmaisivat huolensa ydinvoimasta ja siihen liittyvistä riskeistä. Valtaa pitävä demokraattinen edistyspuolue lupasi aluksi lakkauttaa kaiken ydinvoiman Taiwanista vuoteen 2025 mennessä. Tästä kuitenkin luovuttiin vuonna 2018, ja maassa on tarkoitus jatkaa ydinvoiman käyttöä.

### Taoyuanin riutan suojelu

Taoyuanin riutta.
Toinen kysymys koskee Taoyuanin rannalla sijaitsevan riutan alueelle suunnitelltua nestekaasun kuljetusputkea, jota vastustavat ympäristöaktivistit käynnistivät kansalaisaloitteen riutan suojelun puolesta. Aloite keräsi yli 290 000 allekirjoitusta. Kansanäänestyksen kysymys oli: "Hyväksytkö CPC Corpin kolmannen kaasua vastaanottavan linjan uudelleensijoittamisen pois Taoyuanissa sijaitsevan Datanin riutan rannikkoalueelta?"

### Sianlihan maahantuonti

Kolmas kysymys koskee raktopamiinia sisältävän sianlihan maahantuontia. Raktopamiini on kielletty Taiwaniin tuotavissa lihoissa. Kyseessä on kasvuhormoni, joka alentaa tuotantoeläinten kehon rasvaprosenttia, ja se on luokiteltu terveydelle haitalliseksi ja siten myös kielletty useassa maassa. Kansanäänestyksen kysymys oli: "Pitäisikö raktopamiia sisältävän sianlihan, sisäelinten ja muiden samankaltaisten tuotteiden maahantuonti kieltää?"

### Kansanäänestysten päivämäärä

Neljäs kysymys koskee kansanäänestyksien päivämäärää, ja kansalaisilta kysyttiin, pitäisikö kansanäänestykset järjestää parlamentti- ja presidentinvaalien yhteydessä, mikäli kansanäänestyksen järjestämisestä tehdään päätös viimeistään puoli vuotta ennen vaaleja. Aloite tästä tuli oppositiopuolue Kuomintangilta.

Puolueiden kannat
-----------------

Taiwanilaisten puolueiden kannat kansanäänestyksen kysymyksiin olivat seuraavat:

| Puolue | Lungmenin ydinvoimalan käyttöönotto | Taoyuanin riutan suojelu | Sianlihan maahantuonti | Kansanäänestysten päivämäärä |
| --- | --- | --- | --- | --- |
| Demokraattinen edistyspuolue | ei | ei | ei | ei |
| Kuomintang | kyllä | kyllä | kyllä | kyllä |
| Taiwanin kansanpuolue | neutraali | kyllä | neutraali | kyllä |
| Uusi valta | ei | kyllä | kyllä | kyllä |
| Kansa ensin | neutraali | kyllä | neutraali | neutraali |
| Vihreä puolue | ei | ei | kyllä | ei |

Tulokset
--------

Äänestäjät hylkäsivät kaikki kansanäänestyksissä esitetyt muutosehdotukset.

| Kysymys | Puolesta | Vastaan | Hyväksyttyjä ääniä | Hylättyjä ääniä | Rekisteröityneitä äänestäjiä | Äänestysaktiivisuus |
| --- | --- | --- | --- | --- | --- | --- |
| Lungmenin ydinvoimala | 3 804 755 | 4 262 451 | 8 067 206 | 78 494 | 19 825 468 | 41,09 % |
| Taoyuanin riutta | 3 901 171 | 4 163 464 | 8 064 635 | 80 819 | 19 825 468 | 41,09 % |
| Raktopamiini | 3 936 554 | 4 131 203 | 8 067 757 | 78 108 | 19 825 468 | 41,09 % |
| Kansanäänestysten ajankohta | 3 951 882 | 4 120 038 | 8 071 920 | 73 273 | 19 825 468 | 41,08 % |
| Lähde: |

Lähteet
-------

1. ↑  Referendums decoupled from polls *Taipei Times*.  18.6.2019. Viitattu 1.10.2021. (englanniksi)
2. 1 2  Taiwan to hold August referendum on restarting Lungmen *Nuclear Engineering International*.  28.1.2021. Viitattu 1.10.2021. (englanniksi)
3. ↑  Taiwan postpones referendums amid COVID-19 concerns *Reuters*.  2.7.2021. Viitattu 1.10.2021. (englanniksi)
4. ↑  Taiwan+ News - Ocr. 1, 2021 *Taiwan+*.  1.10.2021. Viitattu 1.10.2021. (englanniksi)
5. ↑  Taiwan seals Lungmen No.1 nuclear reactor *Taiwan Today*.  1.7.2015. Viitattu 1.10.2021. (englanniksi)
6. ↑  Enough signatures collected to pass algae reef referendum threshold *Focus Taiwan*.  1.3.2021. Viitattu 1.10.2021. (englanniksi)
7. ↑  Cabinet can propose its own LNG referendum *Taipei Times*.  12.5.2021. Viitattu 1.10.2021. (englanniksi)
8. ↑  Taiwan to put pork additive and energy to the vote in referendums *South China Morning Post*.  14.5.2021. Viitattu 1.10.2021. (englanniksi)
9. ↑  Venäjälle pitkä tauko jenkkipihveistä *Ilta-Sanomat*.  11.2.2013. Viitattu 1.10.2021.
10. ↑  賴于榛 (Lài Yúzhēn): 藻礁公投合格連署64萬跨過成案門檻 8/28有望4案登場 *CNA*.  7. toukokuuta 2021.  "「你是否同意政府應全面禁止進口含有萊克多巴胺之乙型受體素豬隻之肉品、內臟及其相關產製品？」" Viitattu 13. tammikuuta 2022. (kiinaksi)
11. ↑  KMT submits signatures backing two referendum proposals *Focus Taiwan*.  9.3.2021. Viitattu 1.10.2021. (englanniksi)
12. ↑  民進黨發布公投廣告 盼喚起台灣隊友投下「四個不同意」  11. joulukuuta 2021. Demokraattinen edistyspuolue.
13. ↑  朱主席街頭宣講公投，民眾熱情響應「四個都同意，臺灣更美麗」！  30.11.2021. Kuomintang. Viitattu 13. tammikuuta 2022. (kiinaksi)
14. ↑  護藻礁、護食安、護台灣 Taiwanin kansanpuolue.  Arkistoitu 15.11.2021. Viitattu 13. tammikuuta 2022.
15. ↑  本次行動號召 Uusi valta.  Arkistoitu 30.11.2021. Viitattu 13. tammikuuta 2022. (kiinaksi)
16. ↑  四大公投 宋楚瑜表態：支持反萊豬、一好三公道 *udn.com*.  13. joulukuuta 2021. Viitattu 13. tammikuuta 2022. (kiinaksi)
17. ↑  【一好三壞護台灣 1218一起來】  12. marraskuuta 2021. Taiwanin vihreä puolue. Viitattu 13. tammikuuta 2022. (kiinaksi)
18. ↑  2021 Referendum  18.12.2021. Central Election Commission.  Arkistoitu 18.12.2021. Viitattu 18.12.2021. (englanniksi)